**Projektas**

|  |
| --- |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |

**DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO nR. t1-189 „dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO**

**PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ IR JĮ KEITUSIŲ SPRENDIMŲ PAKEITIMO**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, 11 straipsnio 4 dalimi, Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika, patvirtinta Valstybinės kainų ir energetikos kontrolės komisijos 2003 m. gruodžio 22 d. nutarimu Nr. O3-116 ,,Dėl atskirų energijos ir kuro rūšių sąnaudų normatyvų būstui šildyti ir šaltam vandeniui pašildyti“ ir atsižvelgdama į kuro kainų rinkos pokyčius, Plungės rajono savivaldybės taryba nusprendžia:

1. Pakeisti Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo, patvirtinto Plungės rajono savivaldybės tarybos 2020 m. rugsėjo 24 d. sprendimu Nr. T1-189 „Dėl Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ (kartu su jį keitusiu 2021 m. lapkričio 25 d. sprendimu Nr. T1-287, 2022 m. rugsėjo 22 d. sprendimu T1-198 ir 2023 m. gegužės 18 d. sprendimu Nr. T1-137) 22.5 papunktį ir išdėstyti jį taip:

,,22.5. Plungės rajono savivaldybėje nustatomos šios vidutinės kietojo ar kitokio kuro kainos, taikomos būsto šildymo išlaidų ir išlaidų karšto vandens ruošimo kompensacijoms apskaičiuoti:

- mišrių malkų kaina – 50,00 Eur už vieną kubinį metrą;

- medienos briketų – 0,29 Eur už kilogramą;

- medienos granulių – 0,32 Eur už kilogramą;

- suskystintų naftos dujų kaina – 0,50 Eur už kilogramą.“

2. Paskelbti šį sprendimą Teisės aktų registre, rajono spaudoje ir Savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius pavaduotoja, pavaduojanti Administracijos direktorių Jovita Šumskienė

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Socialinės paramos skyriaus vedėja Jolanta Puidokienė

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Sprendimą rengė Socialinės paramos vedėjo pavaduotoja Vilma Šlyžienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO nR. t1-189 „dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO**  **PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ IR JĮ KEITUSIŲ SPRENDIMŲ PAKEITIMO“** |
| 2023 m. rugsėjo 4 d.  Plungė |

1. **Parengto sprendimo projekto tikslai, uždaviniai.**

Šiuo Savivaldybės tarybos sprendimo projektu siūloma patvirtinti vidutines kietojo kuro kainas būsto šildymo išlaidų ir karšto vandens išlaidų kompensacijoms apskaičiuoti, kai būstui šildyti ir karštam vandeniui ruošti naudojamas kietasis kuras. Vadovaujantis Lietuvos Respublikos piniginės socialinės paramos nepasiturintiems gyventojams įstatymo 11 str. 4 d., apskaičiuojant būsto šildymo išlaidas ir karšto vandens išlaidas, centralizuotai tiekiamos šilumos, karšto vandens, kitų būstui šildyti ir karštam vandeniui ruošti naudojamų energijos ir kuro rūšių, kurių kainos reguliuojamos, taip pat geriamojo vandens karštam vandeniui ruošti sąnaudos įvertinamos pagal įstatymų nustatyta tvarka patvirtintas kainas, taikant vienanares ar dvinares centralizuotai tiekiamos šilumos kainas, o kuro, kurio kainos nereguliuojamos ir už kurį atsiskaitoma kas mėnesį pagal apskaitos prietaisų rodmenis, – pagal nustatytas tiekėjų kainas; kietojo ar kitokio kuro, kurio faktinės sąnaudos kiekvieną mėnesį nenustatomos, – pagal savivaldybėse patvirtintas vidutines kainas. Atsižvelgiant į Lietuvos Respublikos socialinės apsaugos ir darbo ministerijos Piniginės paramos grupės 2023 m. birželio 5 d. raštą Nr. G-4289 savivaldybių administracijoms, kuriame atkreipiamas dėmesys, kad stabilizuojantis energijos išteklių kainoms, siekiant teikiamos piniginės socialinės paramos adekvatumo bei racionalaus turimų išteklių naudojimo, siūloma peržiūrėti savivaldybių tarybų priimtus sprendimus dėl vidutinių kainų patvirtinimo ir patvirtinti naujas vidutines kainas, atitinkančias kuro kainų pokyčius rinkoje. Buvo atlikta įmonių apklausa. Vidutinė malkų kaina mažinama už kietmetrį nuo 102,00 Eur iki 50,00 Eur.Vidutinė kaina paskaičiuota atlikus Valstybinių miškų urėdijų ir įmonių apklausą bei analizę.

1. **Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Plungės rajono savivaldybės tarybos 2022 m. rugsėjo 22 d. sprendimu Nr. T1-198 ,,Dėl Plungės rajono savivaldybės tarybos 2020 m. rugsėjo 24 d. sprendimo Nr. T1-189 „Dėl Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ ir jį keitusio sprendimo pakeitimo“, 2022/2023 m. šildymo sezonui buvo patvirtinta 102,00 Eur mišrių malkų kaina. Atsižvelgdami į kainų pokyčius rinkoje, siūlome 2023/2024 m. šildymo sezonui nustatyti naujas vidutines kietojo ar kitokio kuro kainas (įskaitant PVM).

Keičiamas ,,Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo (toliau – Tvarkos aprašas), patvirtinto Plungės rajono savivaldybės tarybos 2020 m. rugsėjo 24 d. sprendimu Nr. T1-189 „Dėl Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“, ir jį keitusių sprendimų 22.5 papunktis.

1. **Kodėl būtina priimti sprendimą, kokių pozityvių rezultatų laukiama.**

Patvirtinus naują vidutinę kietojo kuro (malkų) kubinio metro kainą būsto šildymo ir karšto vandens kompensacijoms apskaičiuoti, taikomas būsto šildymo ir karšto vandens ruošimo kompensacijoms skaičiuoti, būtų racionaliau naudojamos Savivaldybės biudžeto lėšos, tolygiai paskirstomos kompensacijos visiems besikreipiantiems asmenims, turintiems teisę į būsto šildymo išlaidų ir karšto vandens išlaidų kompensaciją pagal Valstybinės kainų ir energetikos kontrolės komisijos patvirtintus kuro sąnaudų normatyvus, naudojantiems skirtingus šildymo būdus.

1. **Lėšų poreikis ir finansavimo šaltiniai.**

Šildymo išlaidų, išlaidų karštam ir geriamajam vandens kompensacijos yra finansuojamos iš Savivaldybės biudžeto lėšų kaip savarankiška savivaldybių funkcija. Savivaldybėms skiriama lėšų suma yra lygi 2011–2013 metų laikotarpiu piniginei socialinei paramai skaičiuoti ir mokėti faktiškai panaudotai vidutinei metinei lėšų sumai (Lietuvos Respublikos piniginės socialinės paramos nepasiturintiems gyventojams įstatymo 4 straipsnio 3 dalis).

Per 2023 m. I pusmetį kompensacijoms už šildymą kietu kuru išmokėta 1 045 689 Eur. Už 2022 m. II pusmetį išmokėta 495 136 Eur. Viso už 2022/2023 m. šildymo sezoną išmokėta 1 540 825 Eur. Patvirtinus šiame Savivaldybės tarybos sprendime nurodytas vidutines kieto kuro kainas bei įvertinus planuojamus Lietuvos Respublikos piniginės socialinės paramos nepasiturintiems gyventojams įstatymo pakeitimus – skiriant kompensacijas vertinti prašymus pateikusių asmenų turimą nekilnojamąjį turtą – prognozuotina, kad lėšos 2023 m. II pusmečiui kompensacijoms už šildymą kietu kuru būtų naudojamos racionaliau ir sumažėtų 50 procentų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Rengiant šį Savivaldybės tarybos sprendimo projektą, raštu buvo kreiptasi į valstybės įmonės Valstybinių miškų urėdijos Kretingos, Telšių ir Mažeikių regioninius padalinius dėl informacijos pateikimo apie patvirtintas mažmeninės medienos kainas bei atlikta įmonių bei privačių asmenų viešojoje erdvėje Plungės rajono gyventojams siūloma mišrių malkų kainų analizė:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Parduodančios įmonės pavadinimas,** | **Kuro rūšis** | **Mato vnt.** | **Kiekis** | **Kaina su PVM (Eur)** | **Vidutinė kaina (Eur)** |
| 1. **Malkos** | | | | | | |
| 1.1. | **VĮ Valstybinių miškų urėdijos Telšių regioninis padalinys** | ML. III-a kaitr. grupė | m3 | 1 | 59,95 | **53,69** |
| 1.2. | **VĮ Valstybinių miškų urėdijos Kretingos regioninis padalinys** | ML. III-a kaitr. grupė | m3 | 1 | 54,50 |
| 1.3. | **VĮ Valstybinių miškų urėdijos Mažeikių regioninis padalinys** | ML. III-a kaitr. grupė | m3 | 1 | 57,00 |
| 1.4. | **UAB ,,Žalmedis“** | Mišrios malkos | m3 | 1 | 45,70 |
| 1.5. | **Jonomalkos.lt** | Mišrios malkos | m3 | 1 | 50,00 |
| 1.6. | **UAB ,,Žalias medis“** | Mišrios malkos | m3 | 1 | 55,00 |

Palyginus gautus duomenis, siūloma nustatyti vidutinę kieto kuro (1 kub. metro su PVM) kainą ją suapvalinant (siekiant mažesnės administracinės naštos) iki **50,00 Eur**. Šią kainą taikyti ir apskaičiuojant kompensacijas naudojant kitą kurą, kurio suvartojimas apskaitos prietaisu kiekvieną mėnesį nenustatomas.

Šiuo sprendimo projektu, prisidedant prie žaliosios ekonomikos pertvarkos, atsisakyta aplinkai žalingųkuro rūšių: akmens anglies ir durpių briketų kainų nustatymo. Šios kuro rūšys ne tik nepaklausios, bet jau kelerius metus jų poreikis nenustatytas. Vietoj jų siūloma patvirtinti medienos briketų bei granulių vidutines kainas, tačiau jas naudoti kaip numatyta Tvarkos aprašo 22.9 papunktyje ,,Jeigu kompensacija yra skiriama 22.5 punkte nurodyto kuro rūšiai, išskyrus mišrias malkas, kartu su prašymu-paraiška pateikiami šio kuro įsigijimo dokumentai. Nepateikus šių dokumentų, kompensuojamos išlaidos, prilygstančios mišrių malkų įsigijimui.“

Nustatant medienos briketų, pjuvenų granulių bei suskystintų dujų vidutines kainas buvo atlikta viešoje internetinėje erdvėje siūlomų įsigyti minėtų kuro rūšių kainų analizė:

|  |  |  |  |  |  |  |  |
| --- | --- | --- | --- | --- | --- | --- | --- |
| **Medienos** | |  | | |  | **Suskystinto dujos**  **Eur/kg** | |
| **Briketai**  **Eur/kg** | |  | **Granulės**  **Eur/kg** | |  |
| **MB „Platelių šiluma“** | 0,31 | | **MB „Platelių šiluma“** | 0,30 | | **UAB ,,Jungtinis dujų centras“** | 0,50 |
| **Rimanto Vaidoto įmonė** | 0,28 | | **Rimanto Vaidoto įmonė** | 0,32 | | **AB ,,ORLEN Lietuva“** | 0,50 |
| **UAB „Skuodo anglis“** | 0,28 | | **UAB „Skuodo anglis“** | 0,35 | | **Grivzas.lt** | 0,50 |
| Vidutinė kaina | **0,29** | |  | **0,32** | |  | **0,50** |

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Keičiamas Plungės rajono savivaldybės tarybos 2020 m. rugsėjo 24 d. sprendimo Nr. T1-189 „Dėl piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ ir jį keitusių sprendimų 22.5 papunktis.

Pridedamas sprendimo projekto lyginamasis variantas.

**7. Sprendimo projekto antikorupcinis vertinimas.** Korupcijos pasireiškimo galimybių nėra. Teisės akto projektas teikiamas antikorupciniam vertinimui.

**8. Nurodyti, kieno iniciatyva sprendimo projektas yra parengtas.** Sprendimo projekto iniciatorius – Plungės rajono savivaldybės administracijos Socialinės paramos skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimą paskelbti Teisės aktų registre, Plungės rajono savivaldybės interneto svetainėje [www.plunge.lt](http://www.plunge.lt), seniūnijoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vedėjo pavaduotoja Vilma Šlyžienė