**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ĮSITRAUKIMO Į PSICHIKOS IR (AR) INTELEKTO NEGALIĄ TURINČIŲ ASMENŲ ATVEJO VADYBOS MODELĮ**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos socialinių paslaugų įstatymo 13 straipsnio 1 dalimi, Plungės rajono savivaldybės taryba  nusprendžia:

Pritarti Plungės rajono savivaldybės įsitraukimui į psichikos ir (ar) intelekto negalią turinčių asmenų atvejo vadybos modelį.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Sprendimą rengė Socialinės paramos skyriaus vedėja Jolanta Puidokienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL ĮSITRAUKIMO Į PSICHIKOS IR (AR) INTELEKTO NEGALIĄ TURINČIŲ ASMENŲ ATVEJO VADYBOS MODELĮ“**


2023 m. rugsėjo 7 d.

Plungė


**1. Parengto sprendimo projekto tikslai, uždaviniai.**

Sprendimo projekto tikslas – priimti sprendimą dėl įsitraukimo į asmenims su psichikos ir (ar) intelekto negalią turinčių asmenų atvejo vadybos modelį.


Nuo 2024-01-01 įsigalioja Lietuvos Respublikos neįgaliųjų socialinės integracijos įstatymo Nr. I-2044 pakeitimo įstatymas, kuriuo išdėstomas naujos redakcijos Lietuvos Respublikos asmens su negalia teisių apsaugos pagrindų įstatymas. Šiuo įstatymu iš esmės keičiama pagalbos su negalia asmenims organizavimo sistema. Įsteigiama Asmens su negalia teisių apsaugos agentūra, kuriai pavedama vykdyti asmenų su negalia reikalų sprendimo funkcija.



Lietuvos Respublikos asmens su negalia teisių apsaugos pagrindų įstatymo 16 str. 2 dalyje savivaldybėms pavedama asmenų su negalia reikalų koordinavimo funkcija, finansuojama iš savivaldybės biudžeto lėšų (toliau – SB) ir iš valstybės biudžeto dotacijų savivaldybių biudžetams (toliau – VB). Tuo tikslu savivaldybėse nuo 2024-01-01 įsteigiami negalios reikalų koordinatorių etatai, kuriems darbo užmokestis bus mokamas iš VB lėšų. Socialinės apsaugos ir darbo ministerija (toliau – SADM), toliau vykdydama psichikos ir (ar) intelekto negalią turinčių asmenų institucinės globos pertvarką ir įgyvendindama Lietuvos Respublikos asmens su negalia teisių apsaugos pagrindų įstatymą, kviečia savivaldybes įsitraukti į asmenų su psichikos ir (ar) intelekto negalia atvejo vadybos modelį ir įsteigti atvejo vadybininko etatus, finansuojamus iš ESF ir SB.



Atvejo vadybininko etatas būtų išlaikomas iš ESF (darbo užmokestis) ir SB (darbo vietos išlaikymas) lėšų laikotarpyje 2024–2029 m. Planuojant, jog darbo vietos išlaikymas ~ 20 proc. nuo darbo užmokesčio, tai sudarytų apie 5600 Eur/ m.



Pasibaigus ESF finansavimui, savivaldybės apsispręstų, ar tikslinga išlaikyti atvejo vadybininko etatą iš SB.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nuo 2024 m. savivaldybėse atsiranda nauja priemonė – atvejo modelio taikymas psichikos ir (ar) intelekto negalią turintiems asmenims.

**3. Kodėl būtina priimti sprendimą, kokių pozityvių rezultatų laukiama.**

Remiantis Higienos instituto duomenimis, 2022 metais Plungės rajono savivaldybėje registruoti 305 asmenys, kuriems priskirta diagnozė F20-F29, dėl kurios dažniausiai nustatoma psichinė negalia. 469 asmenims priskirta diagnozė F70-F89, dėl kurios dažniausiai nustatoma intelekto negalia. Sumuojant šiuos du skaičius, asmenų, turinčių psichikos ir (ar) intelekto negalią Plungės rajono savivaldybėje registruota 774.

Atvejo vadybininkas, atsižvelgdamas į asmens su negalią individualius poreikius, teiktų palydėjimo, informavimo, konsultavimo, atstovavimo funkcijas. Savo veikloje bendradarbiautų su socialiniais darbuotojais, užimtumo, sveikatos priežiūros, teisingumo, švietimo ir kitų sistemų specialistais. Taip pat padėtų negalios reikalų koordinatoriui užtikrinti paslaugų teikimą ir didinti jų prieinamumą asmenims su psichikos ir (ar) intelekto negalia.

Negalios reikalų koordinatoriaus funkcija – koordinuoti pagalbos teikimą asmenims su negalia visose viešosiose paslaugose. Dar nėra reglamentuotos ir aiškiai išdėstytos šios pareigybės funkcijos. Tikėtina, jog SADM ministro įsakymu bus parengti tipiniai nuostatai.

**4. Lėšų poreikis ir finansavimo šaltiniai.**

Atvejo vadybininko darbo vietos įrengimui ir palaikymui ~ po 5 617 Eur kiekvienais metais laikotarpyje 2024–2029 iš Savivaldybės biudžeto lėšų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės Socialinės paramos skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės administracijos Strateginio planavimo ir investicijų skyriui ir Finansų ir biudžeto skyriui.

**11. Kita svarbi informacija.** (Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Pridedama. Socialinės apsaugos ir darbo ministerijos 2023 m. liepos 3 d. raštas Nr. (1.3.1 E-02) SD-2752 „Dėl atvejo vadybos modelio ir socialinių dirbtuvių plėtros psichikos ir (ar) intelekto negalią turintiems asmenims“.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vedėjaJolanta Puidokienė