|  |  |
| --- | --- |
| **Projektas** | |
| **PLUNGĖS RAJONO SAVIVALDYBĖS**  **TARYBA** | |
| **SPRENDIMAS** | |
| **DĖL PLUNGĖS RAJONO SAVIVALDYBĖS TARYBOS 2023 M. VASARIO 23 D. SPRENDIMO NR. T1-51 „DĖL PLUNGĖS RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ (BE PAREIGYBIŲ, FINANSUOJAMŲ IŠ UGDYMO REIKMĖMS FINANSUOTI LĖŠŲ) SKAIČIAUS PATVIRTINIMO“ IR JĮ KEITUSIŲ SPRENDIMŲ PAKEITIMO** |
| 2023 m. rugsėjo 28 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2023 m. vasario 23 d. sprendimo Nr. T1-51 „Dėl Plungės rajono savivaldybės biudžetinių įstaigų didžiausio leistino pareigybių (be pareigybių, finansuojamų iš ugdymo reikmėms finansuoti lėšų) skaičiaus patvirtinimo“ (kartu su 2023 m. kovo 30 d. sprendimu Nr. T1-64; 2023 m. birželio 22 d. sprendimu Nr. T1-188) 1 punktu patvirtinto priedo „Plungės rajono savivaldybės biudžetinių įstaigų didžiausias leistinas pareigybių (be pareigybių, finansuojamų iš ugdymo reikmėms finansuoti lėšų) skaičius“ 5 eilutę (Eil. Nr. 5) ir 32 eilutę (Eil. Nr. 32), nurodant kitą pareigybių skaičių, ir šias eilutes išdėstyti taip:

|  |  |  |
| --- | --- | --- |
| Eil. Nr. | Įstaigos pavadinimas | Pareigybių skaičius 2023 m. |
| 1 | 2 | 3 |
| 5. | Liepijų mokykla | 32,3 |
| 32. | Plungės rajono savivaldybės visuomenės sveikatos biuras | 23,23 |

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Regina Žilinskienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. VASARIO 23 D. SPRENDIMO NR. T1-51 „DĖL PLUNGĖS RAJONO SAVIVALDYBĖS BIUDŽETINIŲ ĮSTAIGŲ DIDŽIAUSIO LEISTINO PAREIGYBIŲ (BE PAREIGYBIŲ, FINANSUOJAMŲ IŠ UGDYMO REIKMĖMS FINANSUOTI LĖŠŲ) SKAIČIAUS PATVIRTINIMO“ IR JĮ KEITUSIŲ SPRENDIMŲ PAKEITIMO“**

|  |
| --- |
| 2023 m. rugsėjo 12 d.  Plungė |

1. **Parengto sprendimo projekto tikslai, uždaviniai.**

Liepijų mokykloje didinamas 1,1 etatas auklėtojo padėjėjo.

Plungės rajono savivaldybės visuomenės sveikatos biurui didinamas 0,2 etato visuomenės sveikatos specialisto.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujantis Plungės rajono savivaldybės tarybos 2023 m. liepos 27 d. sprendimu Nr. T1-197 „Dėl Plungės rajono savivaldybės tarybos 2023 m. gegužės 18 d. sprendimo Nr. T1-120 „Dėl priešmokyklinio ugdymo organizavimo modelių ir grupių skaičiaus Plungės rajono savivaldybės bendrojo ugdymo mokyklose, lopšeliuose-darželiuose 2023–2024 mokslo metais nustatymo“ pakeitimo“, jungtinė priešmokyklinio ugdymo grupė, kurios veiklos trukmė per dieną – 10,5 valandos, Plungės r. Liepijų mokyklos Šateikių skyriuje didinamas auklėtojo padėjėjo pareigybių skaičius.

Plungės rajono savivaldybės visuomenės sveikatos biure pareigybių skaičius didėja lopšelio-darželio „Raudonkepuraitė“ skyriuje „Vėrinėlis“ įsteigus dvi naujas grupes.

**3. Kodėl būtina priimti sprendimą, kokių pozityvių rezultatų laukiama.**

Būtina patvirtinti įstaigoms didžiausią pareigybių skaičių, kuris užtikrintų normalų ir saugų įstaigos funkcionavimą.

**4. Lėšų poreikis ir finansavimo šaltiniai.**

Sprendimui įgyvendinti iš Savivaldybės biudžeto Liepijų mokykloje darbo užmokesčiui 4 mėnesiams reikės 4,2 tūkst. eurų ir 0,1 tūkst. eurų socialinio draudimo įmokoms.

Plungės rajono savivaldybės visuomenės sveikatos biurui iš Savivaldybės biudžeto 3 mėnesiams reikės darbo užmokesčiui 1 tūkst. eurų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Darbo užmokesčio fondas skaičiuojamas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Vietoj 1 punktu patvirtinto priedo „Plungės rajono savivaldybės biudžetinių įstaigų didžiausias leistinas pareigybių (be pareigybių, finansuojamų iš ugdymo reikmėms finansuoti lėšų) skaičius“ 5 eilutė „Liepijų mokykla 31,2“ keičiama į:

„5 eilutė Liepijų mokykla 32,3.“;

32 eilutė „Plungės rajono savivaldybės visuomenės sveikatos biuras“ 23,03“ keičiama į:

„32 eilutė „Plungės rajono savivaldybės visuomenės sveikatos biuras“ 23,23.“

|  |  |  |
| --- | --- | --- |
| Eil. Nr. | Įstaigos pavadinimas | Pareigybių skaičius 2023 m. |
| 1 | 2 | 3 |
| 5. | Liepijų mokykla | ~~31,2~~ **32,3** |
| 32. | Plungės rajono savivaldybės visuomenės sveikatos biuras | ~~23,03~~ **23,23** |

**7. Sprendimo projekto antikorupcinis vertinimas.**

Korupcijos pasireiškimo tikimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Projektas parengtas vadovaujantis Liepijų mokyklos 2023 m. rugpjūčio 31 d. raštu Nr. SR-190, Plungės rajono savivaldybės visuomenės sveikatos biuro 2023 m. rugpjūčio 31 d. raštu Nr. SB-068.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės Liepijų mokyklai, Plungės rajono savivaldybės visuomenės sveikatos biurui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nenumatomas* | *nenumatomas* |
| *Finansams* | *nenumatomas* | *nenumatomas* |
| *Socialinei aplinkai* | *nenumatomas* | *nenumatomas* |
| *Viešajam administravimui* | *nenumatomas* | *nenumatomas* |
| *Teisinei sistemai* | *nenumatomas* | *nenumatomas* |
| *Kriminogeninei situacijai* | *nenumatomas* | *nenumatomas* |
| *Aplinkai* | *nenumatomas* | *nenumatomas* |
| *Administracinei naštai* | *nenumatomas* | *nenumatomas* |
| *Regiono plėtrai* | *nenumatomas* | *nenumatomas* |
| *Kitoms sritims, asmenims ar jų grupėms* | *nenumatomas* | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vyr. specialistė Regina Žilinskienė