**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTO „BENDRADARBIAUJANTIS KVARELIS: STIPRESNIŲ RYŠIŲ TARP VIEŠOJO, PRIVATAUS IR NEVYRIAUSYBINIO SEKTORIŲ KŪRIMAS“ ĮGYVENDINIMUI IR JO DALINIAM FINANSAVIMUI**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 4 straipsnio 7 punktu, 7 straipsnio 7 dalies 1 ir 2 punktais, Vystomojo bendradarbiavimo ir humanitarinės pagalbos fondo tarybos 2023 m. kovo 6 d. protokolu Nr. 7 patvirtintu ir 2023 m. kovo 15 d. CPVA paskelbtu Kvietimu teikti paraiškas Vystomojo bendradarbiavimo ir humanitarinės pagalbos fondo lėšoms gauti, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės administracijos projekto „Bendradarbiaujantis Kvarelis: stipresnių ryšių tarp viešojo, privataus ir nevyriausybinio sektorių kūrimas“ (toliau – Projektas) įgyvendinimui.

2. Užtikrinti Projekto išlaidų dalinį finansavimą 2023–2024 metais ne mažiau kaip 10 proc. Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas.

3. Įgalioti Plungės rajono savivaldybės administracijos direktorių pasirašyti visus su Projekto teikimu ir įgyvendinimu susijusius dokumentus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyr. specialistė Evelina Petrikaitė

**STRATEGINIO PLNAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTO „BENDRADARBIAUJANTIS KVARELIS: STIPRESNIŲ RYŠIŲ TARP VIEŠOJO, PRIVATAUS IR NEVYRIAUSYBINIO SEKTORIŲ KŪRIMAS“ ĮGYVENDINIMUI IR JO DALINIAM FINANSAVIMUI“**

2023 m. rugsėjo 8 d.

Plungė

**1. Parengto sprendimo projekto tikslai, uždaviniai.** Gauti Savivaldybės tarybos pritarimą Plungės rajono savivaldybės administracijos projekto „Bendradarbiaujantis Kvarelis: stipresnių ryšių tarp viešojo, privataus ir nevyriausybinio sektorių kūrimas“ (toliau – Projektas) įgyvendinimui. Užtikrinti Projekto išlaidų dalinį finansavimą 2023–2024 metais ne mažiau kaip 10 proc. Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas. Įgalioti Plungės rajono savivaldybės administracijos direktorių pasirašyti visus su šiame sprendime nurodyto Projekto įgyvendinimu susijusius dokumentus.

Projekto tikslas – dalinantis Plungės rajono savivaldybės ir Lietuvos gerosiomis patirtimis bei praktikomis padėti sukurti stipresnius Kvarelio savivaldybės (oficialios Plungės rajono savivaldybės užsienio partnerės) viešojo, privataus ir nevyriausybinio sektorių ryšius, kad būtų skatinamas bendradarbiavimu grindžiamas ir įtraukus požiūris į tvarų vystymąsi, siekiant bendro tikslo, kad Sakartvelui būtų suteiktas Europos Sąjungos (toliau – ES) kandidatės statusas.

Numatomas Projekto įgyvendinimo laikotarpis – 2023 m. lapkričio mėn. – 2024 m. rugsėjo mėn, Pagrindinės Projekto įgyvendinimo veiklos: 1. Vizitas Kvarelio savivaldybėje. Gerosios tarpsektorinio bendradarbiavimo patirties sklaida Kvarelio savivaldybėje, siekiant sėkmingos Sakartvelo integracijos į ES: pristatoma vietos valdžios ir privataus bei nevyriausybinio sektorių bendradarbiavimo nauda, gerosios Lietuvos viešojo sektoriaus, verslo ir nevyriausybinių organizacijų bendradarbiavimo patirtys, Kvarelio savivaldybės situacijos aptarimas ir tarpsektorinio bendradarbiavimo Kvarelio savivaldybėje veiksmų plano parengimas. 2. Kvarelio savivaldybės atstovų ir privataus bei nevyriausybinio sektoriaus atstovų kompetencijų stiprinimas tarpsektorinio bendradarbiavimo srityje: rengiami nuotoliniai mokymai Kvarelio savivaldybės atstovams. Preliminarios temos: Strateginis planavimas, Projektų valdymo ir įgyvendinimo įgūdžių tobulinimas, efektyvi vidinė ir išorinė komunikacija, ryšio ir pasitikėjimo tarp sektorių stiprinimas, gerosios tarpsektorinio bendradarbiavimo praktikos ir taikymas, valdymo ir atskaitomybės tobulinimas viešojo ir privačiojo sektorių partnerystėse. 3. Gerosios patirties vizito į Plungės rajono savivaldybę organizavimas: perduodama geroji Telšių regiono ir Plungės rajono savivaldybės patirtis vietos valdžios ir privataus bei nevyriausybinio sektorių bendradarbiavimo pavyzdžiais: Kvarelio savivaldybės atstovai praktiškai supažindinami su gerosiomis tarpsektorinio bendradarbiavimo patirtimis Plungės rajono savivaldybėje, mišriu formatu (gyvai ir nuotoliu) rengiamas tarptautinis forumas „Bendradarbiaujantis Kvarelis“.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus užtikrinamas tinkamas Projekto įgyvendinimas ir dalinis finansavimas, siekiant perteikti Kvarelio savivaldybei gerąsias Plungės rajono savivaldybės ir Lietuvos tarpsektorinio (viešųjų institucijų, privataus ir nevyriausybinio sektoriaus) bendradarbiavimo patirtis ir praktikas.

**4. Lėšų poreikis ir finansavimo šaltiniai.** Vystomojo bendradarbiavimo ir humanitarinės pagalbos fondo Projekto paraiškos biudžetas:

- Prašoma visa Projekto finansavimo suma – 41 995,00 Eur;

- Fondo lėšų skiriama iki 37 795,50 Eur;

- Reikalingos Savivaldybės biudžeto lėšos - ne mažiau kaip 4 199,5 Eur (ne mažesnis kaip 10 proc. prisidėjimas).

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Strateginio planavimo ir investicijų skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* | *Stiprinamas Lietuvos ir Sakartvelo regioninis bendradarbiavimas, siekiant, kad Sakartvelui būtų suteiktas ES kandidatės statusas* |  |
| *Kitoms sritims, asmenims ar jų grupėms* | *Įgyvendinus Projektą bus prisidėta prie stipresnių Kvarelio savivaldybės viešojo, privataus ir nevyriausybinio sektorių ryšių kūrimo, skatinamas bendradarbiavimu grindžiamas ir įtraukus požiūris į tvarų vystymąsi, siekiant bendro tikslo.* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Evelina Petrikaitė